Sharks kontrakteer losskakel van Hoërskool Framesby | AWSUM School News
Home›Regional News›Eastern Cape›Sharks kontrakteer losskakel van Hoërskool Framesby
Sharks kontrakteer losskakel van Hoërskool Framesby
AWSUM het gaan inloer by Brandon Wilkie, losskakel van Framesby wat by die Sharks gekontrakteer is.
Eerstens baie geluk met jou kontrak by die Sharks! Baie dankie, dit is 'n ongelooflike groot eer om volgende jaar by die Sharks te kan aansluit. Ek weet dit gaan 'n moeilike pad wees, maar ek is baie opgewonde daaroor.
Hoe voel dit om raakgesien te word en erkenning te kry vir jou potensiaal? Dit is awesome (of eerder awsum 😊). Dit maak elke oefening en harde werk van die afgelope 9 jaar die moeite werd.
Hierdie is `n baie moeilike jaar vir die Matrieks van 2020, veral sportmanne en meisies. Kan jy jou peroonlike gevoelens hieroor met ons deel? Die corona virus het alles deurmekaar kom krap. Ons as matrieks en veral die sportmanne, het so uitgesien na 'n goeie akademiese en sportiewe afsluiting van ons skoolloopbaan. Framesby het verlede jaar seker een van sy beste jare op die rugbyveld gehad en dit sou beslis 'n voorreg gewees het om te kon voortbou op verlede jaar se sukses.
Watter invloed het jou skool op jou rugbyloopbaan gehad? Vanaf graad 8 was ek bevoorreg om elke jaar in 'n bo-gemiddelde span te speel. Dit maak dinge so 'n bietjie maakliker. Die skool, deur middel van hulle afrigting en passie vir sport, het beslis my spel na hoër hoogtes geneem.
Watter persone het die grootste invloed op jou rugby tot sover gehaden op watter manier? Dit is moeilik om net een persoon uit te lig. My ouers, elke afrigter vanaf Lorraine Laerskool reg deur tot my matriekjaar by Framesby en selfs die Barbarian-toere van Rugby Travel, het bygedra om van my 'n beter speler te maak.
Wie is jou rolmodel in rugby en hoekom? Ek het baie. Op laerskool was dit Duane Vermeulen, seker omdat ek op daardie stadium agsteman gespeel het. Ek het baie agting vir Naas Botha, Schalk Burger en Handré Pollard en dan is daar nog al die ou Oos-Kaap spelers wat nou by die Sharks is (Siya, Am, Curwan en Mapimpi).
Wat sien jy die meeste na uit met jou kontrak wat nou in plek is? Dit is 'n nuwe fase in my rugbyloopbaan en ek is baie opgewonde daaroor en sien veral uit na die nuwe uitdagings wat dit gaan meebring.
Wat is jou opinie oor die Sharks en hoekom het jy hulle gekies om by te teken? Die Sharks is 'n baie dinamiese jong span met 'n goeie bestuurspan en afrigters.